Kustav Viise

Kustav Viise (ka Gustav Wiese; 18. september 1898 Kõnnu vald – 22. september 1978 Tartu) oli eesti vaimulik.

Viise võttis aastatel 1916–1918 osa Esimesest maailmasõjast ja aastatel 1919–1920 osa Vabadussõjast. Aastast 1920 teenis ta üleajateenijana-orkestrandina Ratsarügemendis. Aastal 1930 lõpetas ta Tartu Õhtuühisgümnaasiumi. Aastatel 1930–1936 õppis ta Tartu Ülikooli usuteaduskonnas. Ordineeriti 20. oktoobril 1937 õpetajaks.

Ta oli aastatel 1938–1955 Tudulinna Rahu koguduse õpetaja, lisaks oli ta veel aastatel 1941–1955 Avinurme koguduse õpetaja ja aastatel 1944–1946 Lohusuu koguduse õpetaja. Aastatel 1955–1956 oli ta Kadrina ja Ilumäe koguduse õpetaja, aastatel 1956–1963 oli ta Vändra ja Tori koguduse õpetaja. Aastatel 1963–1975 oli ta Maarja-Magdaleena koguduse õpetajaAlbum Academicum Universitatis Tartuensis 1918–1944. III, lk. 55.

 Isiklikku 
Tema poeg on kolonel Michael Viise (sündinud 23. novembril 1926) kes oli aastatel 1990–1995 EELK Baltimore ja Washingtoni koguduse õpetaja ning aastatel 1995–1998 Eesti kaitseväe peakaplan.

 Viited 

Kategooria:Maarja-Magdaleena koguduse vaimulikud
Kategooria:Eesti ratsaväeosade koosseis
Kategooria:Tartu Ülikooli usuteaduskonna vilistlased
Kategooria:Vabadussõja veteranid
Kategooria:Sündinud 1898
Kategooria:Surnud 1978